Document ID: 31989D0199

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 3ης Μαρτίου 1989
περί παρεκκλίσεως από τη σύσταση αριθ. 1-64 της Ανωτάτης Αρχής σχετικά με την αύξηση της προστασίας των προϊόντων σιδήρου και χάλυβα στην περιφέρεια της Κοινότητας (137η παρέκκλιση)
(89/199/ΕΚΑΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 71 παράγραφος 3,
τη σύσταση αριθ. 1-64 της Ανωτάτης Αρχής της 15ης Ιανουαρίου 1964 προς τις κυβερνήσεις των κρατών μελών σχετικά με την αύξηση της προστασίας των προϊόντων σιδήρου και χάλυβα στην περιφέρεια της Κοινότητας (1), όπως τροποποιήθηκε τελευταία από τη σύσταση 88/27/ΕΚΑΧ (2), και ιδίως το άρθρο 3,
Εκτιμώντας:
ότι ορισμένα προϊόντα σιδήρου και χάλυβα που παρουσιάζουν ιδιαίτερα φυσικά και χημικά χαρακτηριστικά, απαραίτητα για την παραγωγή ορισμένων εμπορευμάτων, δεν κατασκευάζονται ή κατασκευάζονται σε ανεπαρκείς ποσότητες στην Κοινότητα· ότι επί έτη η ανεπάρκεια αυτή καλύφθηκε με τη χορήγηση δασμολογικών ποσοστώσεων μηδενικού δασμού· ότι οι παραγωγοί της Κοινότητας συνεχίζουν να μην είναι σε θέση να ανταποκριθούν στις σημερινές απαιτήσεις των χρηστών όσον αφορά την ποιότητα· ότι, συνεπώς, προκύπτει ανάγκη να αυξηθούν οι ποσοστώσεις όσο χρειάζεται για να εξασφαλιστεί ο εφοδιασμός των χρηστών·
ότι, εξάλλου, η προνομιακή εισαγωγή των προϊόντων αυτών δεν μπορεί να προκαλέσει ζημίες στις επιχειρήσεις σιδήρου και χάλυβα της Κοινότητας που παράγουν άμεσα ανταγωνιστικά προϊόντα ·
ότι οι αναστολές αυτές των δασμών ή οι δασμολογικές αυτές ποσοστώσεις δεν αποτελούν μέτρο που μπορεί να επηρεάσει δυσμενώς την πραγματοποίηση των στόχων που προβλέπονται από τη σύσταση αριθ. 1-64, αλλά ασκούν ενεργητική επίδραση στη διατήρηση των υφιστάμενων ρευμάτων ανταλλαγών μεταξύ των κρατών μελών και των τρίτων χωρών·
ότι, συνεπώς, πρόκειται για ιδιαίτερες περιπτώσεις που υπάγονται στην εμπορική πολιτική και δικαιολογούν την εφαρμογή παρεκκλίσεων κατά την έννοια του άρθρου 3 της συστάσεως αριθ. 1-64·
ότι πρέπει να εξασφαλιστεί, σύμφωνα με το άρθρο 71 παράγραφος 3 της συνθήκης, ότι οι παρασχεθείσες ποσοστώσεις θα χρησιμοποιηθούν μόνο για την κάλυψη των ιδίων αναγκών των βιομηχανιών της χώρας εισαγωγής και ότι θα εμποδιστεί η επανεξαγωγή προς άλλες χώρες της Κοινότητας των εισαγομένων προϊόντων σιδήρου και χάλυβα στην κατάσταση στην οποία βρίσκονταν κατά την εισαγωγή τους·
ότι έγιναν διαβουλεύσεις με τις κυβερνήσεις των κρατών μελών για το θέμα των δασμολογικών ποσοστώσεων που περιγράφονται κατωτέρω,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπεται στα κράτη μέλη να παρεκκλίνουν από τις υποχρεώσεις που απορρέουν από το άρθρο 1 της σύστασης αριθ. 1-64 της Ανωτάτης Αρχής, στο βαθμό που αυτό είναι αναγκαίο, για να αναστείλουν στα ενδεικνυόμενα επίπεδα τους δασμούς που εφαρμόζονται στα προϊόντα που περιγράφονται κατωτέρω, στα πλαίσια των δασμολογικών ποσοστώσεων που αναφέρονται σε σχέση με τα ενδιαφερόμενα κράτη μέλη:
1.2.3.4.5 // // // // // // Κωδικός ΣΟ
// Περιγραφή εμπορευμάτων
// Κράτη
μέλη
// Ποσόστωση
(σε τόνους)
// Δασμός
(%) // // // // // // // // // // // ex 7225 10 91
ex 7226 10 30 // Ελασματοποιημένων πλατυσμένων προϊόντων από πυριτιούχο χάλυβα λεγόμενο «μαγνητικό» τα οποία έχουν ελασματοποιηθεί εν ψυχρώ, με προσανατολισμένους κόκκους, πλάτους αντιστοίχως άνω των 500 mm και ίσου ή μεγαλύτερου των 600 mm, πάχους ανωτέρου των 0,20 mm αλλά κατωτέρου των 0,30 mm και με ονομαστική απώλεια κατώτερη του 1 W/kg λόγω μαγνητικής αναστροφής που υπολογίζεται με τη μέθοδο Epstein με ρεύμα 50 συχνοτήτων και επαγωγή 1,7 tesla // Γερμανία // 1 500 // 0 // // // // //
// // // // // // Κωδικός ΣΟ
// Περιγραφή εμπορευμάτων
// Κράτη
μέλη
// Ποσόστωση
(σε τόνους)
// Δασμός
(%) // // // // // // // ex 7225 10 91
ex 7226 10 30 // Ελασματοποιημένων πλατυσμένων προϊόντων από πυριτιούχο χάλυβα λεγόμενο «μαγνητικό» τα οποία έχουν ελασματοποιηθεί εν ψυχρώ, με προσανατολισμένους κόκκους που έχουν υποστεί επεξεργασία με λέιζερ, πλάτους αντιστοίχως άνω των 500 mm και ίσου ή μεγαλύτερου των 600 mm, πάχους ανωτέρου των 0,20 mm αλλά κατωτέρου των 0,60 mm και με ονομαστική απώλεια 0,35 W/kg // Μπενελούξ
Ισπανία // 300
400 // 0
0 // // // // // // ex 7225 10 99 // Πλατέα προϊόντα έλασης από χάλυβες πυριτίου που ονομάζονται «μαγνητικοί », που έχουν ελαθεί σε ψυχρή κατάσταση, σε κόκκους μη καθορισμένης μορφής που έχουν υποστεί επεξεργασία με λέιζερ, περιτυλιγμένα σε πηνία 840 mm x 0,5 mm, με ονομαστική απώλεια κατώτερη του 1,04 W/kg λόγω μαγνητικής αναστροφής που υπολογίζεται με τη μέθοδο Epstein με ρεύμα 50 συχνοτήτων και επαγωγή 1 tesla μικρότερη από 2,5 W/kg με ρεύμα 50 συχνοτήτων και επαγωγή 1,5 tesla // Ισπανία // 300 // 0 // // // // //
Άρθρο 2
1. Τα κράτη μέλη στα οποία έχουν χορηγηθεί ποσοστώσεις δυνάμει του άρθρου 1 της παρούσας απόφασης μεριμνούν, σε συνεργασία με την Επιτροπή, για τη μη διακριτική κατανομή των δασμολογικών ποσοστώσεων μεταξύ των τρίτων χωρών.
2. Τα κράτη μέλη θεσπίζουν όλες τις αναγκαίες διατάξεις για να αποκλειστεί η δυνατότητα επανεξαγωγής σε άλλα κράτη μέλη, στην κατάσταση στην οποία βρίσκονταν κατά τη στιγμή της εισαγωγής τους, των προϊόντων σιδήρου και χάλυβα που έχουν εισαχθεί στα πλαίσια των δασμολογικών ποσοστώσεων.
Άρθρο 3
Η παρούσα απόφαση απευθύνεται στα κράτη μέλη.
Εφαρμόζεται από την 1η Ιανουαρίου έως τις 30 Ιουνίου 1989.
Βρυξέλλες, 3 Μαρτίου 1989.

Labels: 3
1